ગુજરાતમાં બેરોજગારીનો પ્રશ્ન વિકરાળ રાક્ષસીરૂપ ધારણ કરી રહ્યો છે, સરકારી નોકરી મેળવવા લાખોની સંખ્યામાં અરજીઓ આવી રહી છે, રાજ્યમાં ૬૦ લાખથી વધુ બેરોજગાર હોવાની રજૂઆતો થઈ રહી છે અને ફિક્સ પગારદારો કાયમી નોકરી અને તે પ્રમાણેનો પગાર મેળવવા આંદોલન કરી રહ્યાં છે, તેવે સમયે ગુજરાત સરકારે ભારત સરકારના લેબર બ્યૂરોના સપ્ટેમ્બર-૨૦૧૬ના આંકડાના આધારે એવો દાવો કર્યો છે કે, દેશમાં દર હજાર વ્યક્તિએ સરેરાશ ૫૦ લોકો બેકાર છે, ત્યારે બેકારીના સૌથી નીચા દરમાં ગુજરાત કેન્દ્રશાસિત દીવ-દમણ પછી બીજા ક્રમે છે.